OpenLLM-France/wikimedia huggingface dataset:
# Microphysogobio brevirostris

Microphysogobio brevirostris és una espècie de peix cipriniforme de la família dels ciprínids.

## Morfologia

Els mascles poden assolir els 9 cm de longitud total.

## Distribució geogràfica

És un endemisme de Taiwan.

## Referències

* 1 2 FishBase (anglès)
* ↑ Shao, K.-T. i P.L. Lim 1991 Fishes of freshwater and estuary. Encyclopedia of field guide in Taiwan. Recreation Press, Co., Ltd., Taipei. vol. 31. 240 p. (en xinès).

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Shen, S.C. (ed.) 1993 Fishes of Taiwan. Department of Zoology, National Taiwan University, Taipei. 960 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Julien Loubet

Julien Loubet (Tolosa de Llenguadoc, 11 de gener del 1985) és un ciclista professional francès. Actualment milita a l'equip del Armée de Terre.

## Palmarès

* 2002
** 1r a la La Bernaudeau Junior
* 2003
** 1r a la Clàssica dels Alps Junior
** 1r al Gran Premi de les Nacions Junior
* 2004
** Campió de França sub-23 en ruta
* 2010
** Vencedor d'una etapa a la Tropicale Amissa Bongo
* 2012
** 1r al Tour de la Baixa Navarra
** Vencedor d'una etapa a la Volta a Tenerife
* 2013
** 1r al Tour du Lot-et-Garonne
** 1r al Week-end béarnais
* 2014
** 1r a la Volta al Marroc i vencedor de 2 etapes
* 2015
** 1r a la París-Camembert
* 2017
** 1r a la Tour de Finisterre
** Vencedor d'una etapa a la Ruta del Sud

### Resultats al Giro d'Itàlia

* 2007. Abandona (8a etapa)
* 2009. Abandona (8a etapa)

### Resultats a la Volta a Espanya

* 2008. 70è de la classificació general
* 2009. Abandona (18a etapa)

## Enllaços externs

* Fitxa a www.sitiodeciclismo.net
# Vlodavetsita

La vlodavetsita és un mineral de la classe dels sulfats. Anomenada així per V. I. Vlodavets, un vulcanòleg rus, el qual va fundat l'estació vulcanològica de Kamchatka.

## Classificació

Segons la classificació de Nickel-Strunz, la vlodavetsita pertany a «07.DF - Sulfats (selenats, etc.) amb anions addicionals, amb H₂O, amb cations de mida mitjana i grans» juntament amb els següents minerals: uklonskovita, caïnita, natrocalcita, metasideronatrita, sideronatrita, despujolsita, fleischerita, schaurteïta, mallestigita, slavikita, metavoltina, peretaïta, lannonita, gordaïta, clairita, arzrunita, elyita, yecoraïta, riomarinaïta, dukeïta i xocolatlita.

## Característiques

La vlodavetsita és un sulfat de fórmula química AlCa₂(SO₄)₂F₂Cl·4H₂O. Cristal·litza en el sistema tetragonal.

## Formació i jaciments

Es forma com a producte d'exhalacions de fumaroles a temperatures inferiors als 100 °C. Ha estat descrita a Lipari (Itàlia) i a Rússia, en tots dos casos en contextos volcànics. Es troba associada a guix, sel·laïta, bischofita, hidrofil·lita i espinel·la.

## Referències

* ↑ «Vlodavetsite» (en anglès). Mindat. [Consulta: 7 novembre 2015].
# Miquel Domènech i Español

Miquel Domènech i Español (Barcelona, 1865 - desembre 1945) fou un musicòleg, pedagog musical i compositor, deixeble de Claudi Martínez i Imbert, Gabriel Balart i Crehuet i Felip Pedrell i Sabaté.
Nascut a Barcelona era fill de Faustí Domènech i de Cristina Español. L'any 1899 es va casar amb Mercè Drets i Torras i varen ser pares de Cristina (1900-1925) i de Maria (1903-1986).
Es va dedicar a la docència, a la reflexió filosòfica al voltant de qüestions musicals i a l'estudi de l'obra de Richard Wagner. Tant és així que el 1904 va ser nomenat director artístic de l'Associació Wagneriana de Barcelona. En el decurs de la seva vida va realitzar diverses conferències i estudis sobre l'obra del compositor alemany. Alguns d'ells es poden trobar a la pròpia Associació Wagneriana de Barcelona. L'estudi més reconegut és Parsifal de Wagner, l'apothéose musicale de la religion catholique, révelations démonstratives de la signification et symbolisme de cette ouvre. També transcriví algunes obres Wagner per a piano, violí i viola.
Mentre estigué al càrrec de director artístic a l'Associació Wagneriana de Barcelona organitzà nombrosos concerts de diferents compositors, entre ells Beethoven.
L'inscripció de la seva defunció és el 2 de desembre de 1945. Mor al carrer Còrcega, 292-3r.2ª. a l'edat de 80 anys. (Registre núm.2071 Jutjat núm.6 de Barcelona).

## Obres

* El sant de l'oncle (sarsuela)
* Quartet per a instruments de corda
* 3 danses orientals
* Marxa fúnebre
* Scherzo fantastico
* Transcripcions de Wagner per a piano, viola i violí

## Referències

* ↑ «Defuncions. 1941-1945 [ 1941, 1942, 1943, 1944 i 1945 . Índex HOMES D-LL. (pàg.21 pdf). Registre núm 2071. Jutjat núm.6]». Arxiu Municipal Contemporani de Barcelona, 02-12-1945. [Consulta: 16 març 2022].
* ↑ López López, Begoña «Miquel Domènech i Español». Gran Enciclopèdia de la Música. Barcelona: Grup Enciclopèdia Catalana [Consulta: 5 gener 2021].
* ↑ «Miquel Domènech i Español». Associació Wagneriana. [Consulta: 5 gener 2021].
* ↑ «Naixements. 1900. Índex DONES A-Z. Lletra D. Registre núm.11359 Jutjat Gràcia. (pàg.9 pdf)». Arxiu Municipal Contemporani de Barcelona, 03-12-1900. [Consulta: 16 març 2022].
* ↑ «Matrimonis. 1899. Índexs A-Z.». Arxiu Municipal Contemporani de Baarcelona, 25-07-1899. [Consulta: 16 març 2022].

## Bibliografia

* Història de la Música Catalana, Valenciana i Balear IX
* Parsifal de Wagner, l'apothéose musicale de la religion catholique, révelations démonstratives de la signification et symbolisme de cette ouvre. Barcelona (1903)
# Tsarévitx

El tsarévitx (en rus Царевич), de vegades tsesarévitx (Цесаревич) com una forma més antiquada, era a l'Imperi Rus el primogènit del tsar i hereu del tron, quan era fill d'un tsar regnant. Significa literalment 'fill del tsar' (equivalent a príncep) per al sexe masculí (per al sexe femení se'n diu tsarevna), però només corresponia al primogènit, ja que els altres portaven el títol de gran duc. L'últim tsarévitx de Rússia va ser Aleksei Romànov, fill de Nicolau II, nascut el 1904 i assassinat juntament amb els seus pares i germanes a Iekaterinburg el 1918 durant la Revolució bolxevic. En temps anteriors, el títol també s'emprava amb els descendents dels kans (tsars) de Kazan, Kassímov i Sibèria després que aquests fossin annexionats per Rússia.

## Referències

* ↑ «Tsarévitx». Gran Enciclopèdia Catalana. Barcelona: Grup Enciclopèdia Catalana.
* ↑ Stanley Mordaunt Leathes; Sir Adolphus William Ward. The Cambridge Modern History. CUP Archive, 1964, p. 541–. GGKEY:4G4XE5DASWR [Consulta: 25 gener 2011].
# Cytisus

Cytisus és un gènere de plantes amb flor de la tribu Genisteae de la subfamília Faboideae.

## Taxonomia

Moltes de les espècies d'aquest gènere es coneixen amb el nom de "ginesta".
* Cytisus aeolicus Guss. ex Lindl.
* Cytisus arboreus (Desf.) DC. - ginestell català
* Cytisus ardoini E.Fourn.
* Cytisus baeticus (Webb) Steud.
* Cytisus battandieri
* Cytisus candicans
* Cytisus cantabricus (Willk.) Rchb.f.
* Cytisus caucasicus
* Cytisus commutatus (Willk.) Briq.
* Cytisus ×dallimorei Rolfe (Cytisus multiflorus × Cytisus scoparius 'Andreanus')
* Cytisus decumbens (Durande) Spach
* Cytisus filipes Webb & Berthel.
* Cytisus fontanesii Spach. - botja d'escompissos, ginestera, ginesta
* Cytisus galianoi Talavera & P.E.Gibbs
* Cytisus glabratus Link
* Cytisus grandiflorus DC.
* Cytisus ×kewensis Bean (Cytisus ardoinii × Cytisus multiflorus)
* Cytisus multiflorus (L'Hér.) Sweet - ginestera blanca, ginestera
* Cytisus nigricans L.
* Cytisus oromediterraneus Rivas Mart. et al - ginesta purgant, bàlec
* Cytisus scoparius (L.) Link - ginesta d'escombres
* Cytisus striatus (Hill) Rothm. - ginestell estriat
* Cytisus supranubius (L.f.) Kuntze
* Cytisus valdesii Talavera & P.E.Gibbs
* Cytisus villosus Pourr. - ginesta de sureda
* Cytisus virescens Wohlf.

## Espècies que ja no pertanyen al gènere Cytisus

* Cytisus argenteus L., → Argyrolobium zanonii (Turra) P.W. Ball - Citís de Montalegre
* Cytisus laburnum L., → Laburnum anagyroides Medik. - Laburn
* Cytisus sessilifolius L., → Cytisophyllum sessilifolium (L.) O.Lang - ginesta sessilifòlia

## Vegeu també

* Genista

## Enllaços externs

* Cytisus a catalogueoflife.org (anglès)
* Herbari virtual de les Illes Balears Arxivat 2009-11-15 a Wayback Machine.
# Fregnano della Scala

Fregnano della Scala fou fill natural de Mastino II della Scala. Fou armat cavaller el 1345. Fou l'organitzador de la conjura que volia deposar a Cangrande II della Scala de Verona, però que finalment va fracassar (febrer del 1354). Va tenir el suport del seu germà Joan della Scala (també executat).
Fregnano fou executat a Verona el 25 de febrer de 1354. Va tenir dos fills, Bartolomeo Michelle (premort el 1348) i Giacomo, i aquest fou pare d'Antoni Maria amb qui es va acabar la branca.
# Referèndum constitucional de Corea del Sud de 1969

17 d'octubre de 1969 es va celebrar un referèndum constitucional a Corea del Sud. Els canvis a la constitució van ser aprovats pel 67,5% de les paperetes vàlides, amb una participació del 77%.

## Referències

* ↑ Dieter Nohlen, Florian Grotz & Christof Hartmann (2001) Elections in Asia: A data handbook, Volume II, p420 ISBN 0-19-924959-8
* ↑ Nohlen et al., p427
# Partit Blanc Radical

El Partit Radicalisme Blanc o Partit Blanc Radical (castellà: Partido Blanco Radical) fou un partit polític de l'Uruguai, creat per l'advocat Lorenzo Carnelli el 1925. Aquest partit polític es va separar del dretà Partit Nacional després de diferències ideològiques amb Luis Alberto de Herrera, ja que Carnelli tenia tendències socialistes i progressistes per a l'època, semblants al batllisme i amb grans discrepàncies amb Herrera, de tendències conservadores.

## Eleccions de 1926

Per a les eleccions generals de l'Uruguai de 1926 el Partit Blanc Radical va votar fora del lema del Partit Nacional. A causa d'això Herrera va perdre la contesa electoral per només 1.526 vots, va obtenir un 48,42%, mentre que el Partit Blanc Radical va obtenir 3.844 (1,22%) dels vots, amb la qual cosa el Partit Nacional hagués guanyat les eleccions d'haver votat els radicals i els nacionalistes sota un mateix lema.
El Partit Radical va existir fins a la dictadura de Terra el 1933.

## Referències

* 1 2 Història del Partit Nacional de l'Uruguai Arxivat 2009-10-17 a Wayback Machine. (castellà)
# Tsavo

El riu Tsavo és un riu de Kenya. Neix a l'est del Parc Nacional de Tsavo Oest, a prop de la frontera amb Tanzània, fins que s'uneix a l'Athi en el centre d'aquest parc. Drena parts dels vessants nord-est del Mawenzi.
El riu es va fer famós per dos lleons, anomenats devoradors d'homes de Tsavo, que entre març i desembre de 1898 van matar i devorar a diverses desenes de treballadors de la construcció del Ferrocarril Kenya-Uganda. Van ser abatuts, després de nombrosos intents, pel mateix cap de les obres, el coronel John Henry Patterson.

## Referències

* 1 2 Patterson, Bruce D.. The Lions of Tsavo: Exploring the Legacy of Africa's Notorious Man-Eaters. McGraw-Hill, 2004, p. 29. ISBN 0-07-136333-5.
* ↑ «Deutsches Koloniallexikon 1920, SCHNEE, H.(Buchstabe: Kilimandscharo)». Arxivat de l'original el 2014-10-15. [Consulta: 27 març 2021].
# Cytinus hypocistis

Cytinus hypocistis o margarida, margarideta, mamelló, frare d'estepa és una espècie de planta paràsita que és pol·linitzada per les formigues, de la família Cytinaceae. Es troba principalment en zones litorals del mar Mediterrani, i és l'espècie tipus pel gènere Cytinus.
Planta herbàcia de tija carnosa, alta de 4 a 10 cm, amb esquames oblongues imbricades i amb un raïm terminal dens, de flors vermelloses o groguenques, masculines les superiors i femenines les inferiors. Creix vora les estepes, les quals parasita.

## Referències

* ↑ Under its currently accepted binomial (Cytinus hyocistis), from its basionym (Asarum hypocistis), this species was first published in Genera Plantarum Eorumque Characteres Naturales Secundum Numerum, Figuram, Situm, & Proportionem Omnium Fructificationis Partium. (Ed. 6). Estocolm. 6. 576 ["566"]. 1764. «id=316032-1 Plant Name Details for Cytinus hypocistis». IPNI. [Consulta: 15 novembre 2012].
* ↑ DCVB
* ↑ Clara de Vega, Montserrat Arista, Pedro L. Ortiz, Carlos M. Herrera, & Salvador Talavera «The ant-pollination system of Cytinus hypocistis (Cytinaceae), a Mediterranean root holoparasite». Annals of Botany, 103, 7, maig 2009, pàg. 1065–1075. DOI: 10.1093/aob/mcp049 [Consulta: 15 novembre 2012].
* ↑ GRIN. «Cytinus hypocistis information from NPGS/GRIN». Taxonomy for Plants. National Germplasm Resources Laboratory, Beltsville, Maryland: USDA, Agricultural Research Service, National Genetic Resources Program, 09-04-2007. Arxivat de l'original el 2014-02-28. [Consulta: 15 novembre 2012].
* ↑ «Name - !Cytinus L.». Tropicos. Saint Louis, Missouri: Missouri Botanical Garden. [Consulta: 15 novembre 2012].
# Villabáñez

Villabáñez és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 456 | 485 | 458 | 480 |
# Taillis

Taillis (en bretó Talieg) és un municipi francès, situat a la regió de Bretanya, al departament d'Ille i Vilaine. L'any 2006 tenia 917 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 607 | 608 | 627 | 686 | 758 | 768 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Alexandre Jamelot | |
| 2008- | Marie-Françoise Verger | |
# Geomys jugossicularis

Geomys jugossicularis és una espècie de mamífer rosegador de la família del geòmids, que viu al centre i sud dels Estats Units, al estats de Colorado, Kansas, Oklahoma, Nebraska i Texas.

## Taxonomia

Descrita per primer cop per Hooper el 1940, inicialment va ser considerada una subespècie de G. lutescens, i posteriorment del gòfer petit. Finalment, el estudis de Sudman et al. (2006), basats en les dades moleculars, van revelar que patrons de ramificació i les distàncies genètiques donen suport a la ubicació jugossicularis com a espècie.

## Estat de conservació

Com que es tracta d'una espècie recentment reconeguda com a tal, encara no ha estat registrada per la UICN.

## Referències

* ↑ «Subspecies Sheet - Geomys bursarius jugossicularis» (en anglès). Mammals'Planet. Arxivat de l'original el 2017-07-31. [Consulta: 31 juliol 2017].
* ↑ Genoways, Hugh H.; Hamilton, Meredith J.; Bell, Darin M.; Chambers, Ryan R.; Bradley, Robert D. «Hybrid zones, genetic isolation, and systematics of pocket gophers (genus Geomys) in Nebraska» (en anglès). Journal of Mammalogy, 89, 4, 2008, pàg. 826-836.
* ↑ Hooper, E. T. «A new race of pocket gopher of the species Geomys lutescens from Colorado.» (en anglès). Occasional Papers of the Museum of Zoology. University of Michigan, 420, 1940, pàg. 1-3.
* ↑ Sudman, P. D.; Wickcliffe, J. K.; Horner, P.; Smolen, M. J.; Bickham, J.W. i Bradley, R. D. «Molecular systematics of pocket gophers of the genus Geomys» (en anglès). Journal of Mammalogy, 87, 2006, pàg. 668-676.
# Patacona

«Patacona» té aquests significats:
* la Patacona, barri d'Alboraia
* Platja de la Patacona, platja urbana d'Alboraia
# Rinpung Dzong

Rinpung Dzong és un gran monestir i fortalesa al districte de Paro a Bhutan. Hi van ser filmades escenes de la pel·lícula de 1993 El petit buda (Little Buddha).
El seu nom significa fortalesa damunt una pila de joies. L'aproximació al dzong es fa a través d'un tradicional pont cobert. El monestir ha esdevingut una escola monàstica i l'oficina de l'administració civil. És també el lloc on se celebra del gran Paro Tsechu (festival) una vegada a l'any a la primavera.

## Història

El 1645, els senyors d'Humrel oferien el seu fort petit a Shabdrung Ngawang Namgyel (un monjo Drukpa), reconeixent la seva autoritat religiosa i política. Es va començar immediatament la construcció d'una fortalesa molt més important i el dzong es fundava el 1646.

## Enllaços externs

* Paro Rinpung Dzong
# Pattaya

Pattaya, (en tailandès: พัทยา), és una ciutat de Tailàndia. Està ubicada a la vora del Golf de Siam a la província de Chonburi.
L'àrea municipal de Pattaya té una població oficial de 104,318 habitants. Aquesta xifra però inclou només els habitants inscrits com a residents. La població flotant és potser tres o quatre vegades aquest nombre. La superfície de la ciutat és de 22.2 km².

## Turisme

Pattaya és famosa per les seves platges i la seva vida nocturna. És el centre d'una de les zones turístiques més importants de Tailàndia.
Durant la guerra del Vietnam, un dels aeroports estratègics de la Força Aèria dels Estats Units d'Amèrica estava situat a U-Tapao, a poca distància de Pattaya. Els bombarders que bombardejaven el Vietnam del Nord tenien com a base l'aeroport que es troba a la vora d'aquesta ciutat. A més d'això la zona era utilitzada com a lloc de recuperació i esplai dels soldats americans i sovint vaixells de la Marina de Guerra dels Estats Units d'Amèrica ancoraven al llarg de la costa de Pattaya. Com a altres llocs de Tailàndia, la presència de militars americans va fer proliferar bars, clubs nocturns i hotels dedicats a la prostitució.
Les facilitats orientades vers l'explotació sexual per part dels rics de les classes pobres, generalment de dones provinent de les regions més depravades de Tailàndia, continuen funcionant. Actualment una gran part del turisme dels Estats Units, d'Europa Occidental, Japó, Xina i Austràlia continua la tendència de visitar Pattaya amb la mateixa finalitat, coneguda en anglès com a "sex-tourism", turisme sexual.
Tot i així l'ajuntament local fa grans esforços per moderar aquesta imatge de la ciutat. Actualment Pattaya es promociona com a seu d'esdeveniments esportius i conferències internacionals, així com a destí del turisme de família, que actualment prové generalment de Rússia.

## Vegeu també

* Royal Varuna Yacht Club, el club nàutic de Pattaya
* Miss Tiffany's Universe

## Referències

* ↑ Estadístiques oficials de població de Pattaya 1997-2007 (thai)
* ↑ «Pattaya - Web oficial». Arxivat de l'original el 2006-12-05. [Consulta: 13 abril 2009].

## Galeria fotogràfica

* Platja central de Pattaya
* Al capvespre, el Golf de Siam davant de Pattaya pren colors sovint espectaculars
* Carrer a Pattaya

## Enllaços externs

* Web oficial de Pattaya Arxivat 2006-12-05 a Wayback Machine.
* Ajuntament de Pattaya Arxivat 2008-10-10 a Wayback Machine. (thai)
* Pattaya - Fotos
* Pattaya Forum (anglès)
# Bandera de Guernsey

La bandera de Guernsey, un arxipèlag que es troba en les Illes Anglonormandes, en el Canal de la Mànega, està formada per la creu de Sant Jordi, i sobre aquesta una creu patent d'or amb els quatre braços de la mateixa longitud. La creu d'or representa al Duc Guillem de Normandia, qui la portava en la seva bandera en la batalla de Hastings, segons apareix en el tapís de Bayeux.
La bandera actual va ser adoptada oficialment el 30 d'abril de 1985. La raó d'adoptar una nova bandera va venir condicionada pel fet d'evitar confusions entre Guernsey i Anglaterra en esdeveniments esportius, donat que ambdós compartien la mateixa bandera. Va ser dissenyada pel Comitè d'Investigació de la bandera de Guernsey presidida per Sir Graham Dorey i va ser voleià per primer cop a l'illa el 15 de febrer de 1985.
L'anterior bandera de Guernsey era només la creu de Sant Jordi. Se li va permetre a Guernsey el seu ús l'any 1936.

## Altres banderes

* Bandera del s.XIX
* Bandera a l'interval 1936–1985
* Bandera de la marina mercant.
* Bandera dels vaixells governamentals
* Estendard del Governador

## Referències

* ↑ Guernsey; Flags of the World; (c.1996 - Present)
* ↑ Nicolls, Bruce, A New Flag for Guernsey, Review of the Guernsey Society, hivern de 1985, Vol XLI No 3
* ↑ Le Conte, David, Designing the Flag, Review of the Guernsey Society, primavera de 1996, Vol LII No 1
* ↑ Le Conte, David, Designing the Flag, Review of the Guernsey Society, Spring 1996, Vol LII No 1
# GSG

GSG té els següents significats:
* Ghost Security Group, grup de hackers activistes contra el gihadisme
* GSG 9 (de l'acrònim en alemany GrenzSchutzGruppe), unitat de forces especials antiterroristes de la Policia Federal d'Alemanya
* Global Scenario Group, organització internacional dedicada a l'anàlisi del desenvolupament i el seu impacte en el medi ambient
* German Sport Guns, empresa alemanya fabricant d'armes de foc orientades al tir esportiu
* NBQ (del seu nom en alemany Gefährliche Stoffe und Güter), identificació de les mercaderies perilloses per la seva condició nuclear, biològica o química
# Ninkasi

Ninkasi és la deessa sumèria de la cervesa, creada per Ninhursag per guarir Enki de les seves malalties, i per alegrar la vida dels homes amb l'alcohol, segons diu el poema èpic anomenat Enki i Ninhursag.
Era una divinitat femenina, perquè eren les dones de Mesopotàmia les encarregades de fer el pa i la cervesa. Se n'ha conservat un himne, que inclou també la recepta més antiga coneguda per fer cervesa (cap al 1800 aC). També se'n parla a unes altres obres sumèries, com ara Lugalbanda a la cova de la muntanya, i Lugalbanda i l'ocell Anzu. Es diu que va néixer «de les aigües fresques», i Ninhursag li va ordenar que fos la deessa que «omplís els cors».
Un asteroide porta el seu nom: 4947 Ninkasi.

## Referències

* ↑ Gately, Iain (2008). Drink: A Cultural History of Alcohol. Nova York: Penguin Group. ISBN 978-1-592-40464-3
* ↑ Beaulieu, Paul-Alain. The pantheon of Uruk during the neo-Babylonian period. Leiden: Brill, 2003, p. 312, 321. ISBN 9789004130241.
* ↑ Schmadel, Lutz D. Dictionary of Minor Planet Names, vol. 1. Berlín: Springer Verlag, 2016, p. 426. ISBN 9783662517352.
# Kunatita

La kunatita és un mineral de la classe dels fosfats, que pertany al grup de l'arthurita. Rep el nom del districte rural de Kunat al voltant de la ciutat del llac Boga. De les paraules autòctones australianes kunat kunat, que signifiquen "cotoner", planta que creix a la zona.

## Característiques

La kunatita és un fosfat de fórmula química CuFe₂$^{3+}$(PO₄)₂(OH)₂·4H₂O. Va ser aprovada com a espècie vàlida per l'Associació Mineralògica Internacional l'any 2008. Cristal·litza en el sistema monoclínic.
Segons la classificació de Nickel-Strunz, la kunatita pertany a «08.DC: Fosfats, etc, només amb cations de mida mitjana, (OH, etc.):RO₄ = 1:1 i < 2:1» juntament amb els següents minerals: nissonita, eucroïta, legrandita, strashimirita, arthurita, earlshannonita, ojuelaïta, whitmoreïta, cobaltarthurita, bendadaïta, kleemanita, bermanita, coralloïta, kovdorskita, ferristrunzita, ferrostrunzita, metavauxita, metavivianita, strunzita, beraunita, gordonita, laueïta, mangangordonita, paravauxita, pseudolaueïta, sigloïta, stewartita, ushkovita, ferrolaueïta, kastningita, maghrebita, nordgauïta, tinticita, vauxita, vantasselita, cacoxenita, gormanita, souzalita, kingita, wavel·lita, allanpringita, kribergita, mapimita, ogdensburgita, nevadaïta i cloncurryita.

## Formació i jaciments

Aquesta espècie va ser descrita a partir d'exemplars recollits en dos indrets diferents: la pedrera de granit del llac Boga, a Victòria (Austràlia), i a la localitat de Krásno, a Horní Slavkov (Regió de Karlovy Vary, República Txeca). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Kunatite» (en anglès). Mindat. [Consulta: 14 juliol 2019].